Yandex Transporto

Yandex Transporto () estas la spurilo de publika transporto posedata de la rusia firmao Yandex. Ĝi ebligas al la uzantoj spuri movadon de publikaj veturiloj laŭ mapo, konstrui itinerojn kaj prognozi alvenon de necesa veturilo al haltejo. La servo funkcias ekde 2014.

 Historio 
Moviĝantaj markiloj de publikaj veturiloj aperis sur Yandex Mapoj en 2012. Sed enketo aranĝita post unu jaro montris, ke tiun funkcion uzis nur 0,01% de uzantoj. Do la kompanio decidis krei tiucele apartan servon.

En 2014 aperis la aplikaĵo Yandex Transporto. Komence ĝi funkciis nur en Kazano, Omsko, Niĵnij Novgorod, Permjo, Moskva provinco kaj Novosibirsko, ĉar la firmao disponis datumojn nur pri tiuj ĉi urboj. En julio 2014 aldoniĝis Sankt-Peterburgo, en 2015 — Moskvo. En 2019 la servo funkciis en pli ol 80 urboj kaj regionoj de Rusio kaj en kelkaj urboj de Kanado, Usono, Finnlando, Kazaĥio, Uzbekio, Estonio, Litovio kaj Belorusio.

 Funkciado 
La aplikaĵo estas libere kaj senpage elŝutebla. Ĝi montras sur mapo efektivan situon de la veturiloj de publika transporto (busojn, trolebusojn, itinerajn taksiojn, tramojn) kaj iliajn itinerojn. Oni povas elekti tipon de transporto, forigante de sur mapo ĉiujn aliajn veturilojn. Videblas prognozo de alventempo. Oni povas trovi ankaŭ itineron kun informoj pri ĉiuj koncernaj haltejoj. Oni povas elekti haltejon kaj vidi ĉiujn koncernajn itinerojn kaj veturilojn kun prognozita alventempo. Krome videblas metrostacioj kaj informoj pri apudaj haltejoj.

Eblas konstrui propran itineron kaj la sistemo mem sugestos lokojn de ŝanĝo al alia transporto; eblas ankaŭ ekskludi certajn tipojn de transporto. Oni povas kundividi itineron per Yandex Mapoj, same kiel ligilojn al haltejoj kun geografiaj koordinatoj. Oni povas sendi informojn al Yandex Mapoj pri eraroj. Eblas aldoni haltejon aŭ itineron al Elektitaj por rapida reveno al ili. Sur mapo haveblas informoj pri adresoj kaj organizaĵoj. La sistemo ricevas informojn pri situo de la veturiloj pere de signaloj, kiujn ili sendas post ĉiuj 30 sekundoj.

 Lokoj 
 Rusio 
 Aleksejevka
 Aluŝto
 Anĵero-Sudĵensk
 Arzamaso
 Balakovo
 Barnaulo
 Belgorodo
 Belovo
 Bor
 Brjansko
 Ĉeljabinsko
 Ĉerepoveco
 Ĉistopolo
 Dzerĵinsk
 Ekaterinburgo
 Engelso
 Eŭpatorio
 Gorno-Altajsko
 Gubkin
 Ĥabarovsko
 Ĥanti-Mansijsko
 Jalto
 Jarcevo
 Jaroslavlo
 Jaroslavla provinco
 Joŝkar-Ola
 Jurga
 Kaliningrado
 Kalugo
 Kamensk-Uralskij
 Kazano
 Kemerovo
 Kerĉo
 Kiselovsk
 Kizil
 Kostromo
 Krasnojarsko
 Kursko
 Leninsk-Kuzneckij
 Lipecko
 Magnitogorsk
 Moskvo
 Moskva provinco
 Meĵdureĉensk
 Nabereĵnije Ĉelni
 Niĵnekamsko
 Niĵnij Novgorod
 Novij Oskol
 Novokuznecko
 Novomoskovsk
 Novosibirska provinco
 Novosibirsko
 Obninsk
 Omsko
 Osinniki
 Permjo
 Prokopjevsk
 Pskovo
 Ribinsko
 Rjazano
 Rostov-na-Donu
 Saleĥardo
 Samaro
 Sankt-Peterburgo
 Saratovo
 Sebastopolo
 Simferopolo
 Sizranj
 Smolensko
 Ŝebekino
 Tjumeno
 Toljatti
 Tomsko
 Topki
 Tulo
 Ufa
 Velikij Novgorod
 Vladimir
 Vladivostoko
 Volgogrado
 Volĵsko
 Vologdo
 Voroneĵ

 Belorusio 
 Asipoviĉi
 Babrujsk
 Baranaviĉi
 Barisaŭ
 Grodno
 Ĵodzina
 Kobrin
 Lida
 Mahiljoŭ
 Maladzeĉna
 Minsko
 Mjadzel
 Navapolack
 Pinsko
 Pruĵani
 Sluck
 Vitebsko

 Estonio 
 Talino

 Finnlando 
 Tampere

 Kanado 
 Edmontono

 Kazaĥio 
 Nursultano
 Ŝimkento

 Litovio 
 Vilno

 Usono 
 Novjorko

 Uzbekio 
 Taŝkento

 Vidu ankaŭ 
 La rusa lingvo en vivo: Publika transporto (kiel uzi la rusan en transporto)
 2GIS

 Eksteraj ligiloj 
 Oficiala retejo

 Referencoj 

Transporto
Kategorio:Publika transporto
Kategorio:Aperis en 2014
Kategorio:Transporto en 2014